**ZMLUVA O POSKYTOVANÍ SLUŽIEB VÝSKUMNO-VÝVOJOVEJ PLATFORMY**

uzavretá podľa ust. § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“),

medzi nasledovnými zmluvnými stranami

(ďalej len „Zmluva“)

**Objednávateľ: GLOBESY, s.r.o.**

sídlo: Framborská 58, 010 01 Žilina

identifikačné číslo: 36407275

daňové identifikačné číslo: SK2020107540

bankové spojenie: TATRA BANKA

číslo účtu: IBAN: SK47 1100 0000 0026 2181 6247

konajúci prostredníctvom: Ing. Martin Valúch, konateľ

a

**Poskytovateľ:**

sídlo:

identifikačné číslo:

daňové identifikačné číslo:

identifikačné číslo pre DPH:

zapísaný:

bankové spojenie:

číslo účtu: IBAN:

konajúci prostredníctvom:

(Objednávateľ a Poskytovateľ ďalej ako „**zmluvná strana**“ alebo spoločne „**zmluvné strany**“)

1. **Definície pojmov**
	1. Pre účely tejto Zmluvy a jej príloh sa rozumie nasledovný význam základných pojmov:
	2. **„NFP“** – Nenávratný finančný príspevok.
	3. „**EŠIF**“ – Európske štrukturálne a investičné fondy.
	4. **„Žiadosť o NFP“** - Žiadosť o nenávratný finančný príspevok na realizáciu projektu Inteligentné technológie pre zabezpečenie zdravotného personálu prvej línie a prevádzky zdravotných zariadení v čase šírenia ochorenia Covid-19 pod kódom 313011ATQ5.
	5. **„Výzva“** – Oznámenie o vyhlásení verejného obstarávania zo dňa 7.6.2021, ktoré uskutočnil Objednávateľ ako verejný obstarávateľ za účelom realizácie zákazky označenej ako "Poskytovanie služieb výskumno-vývojovej platformy".
	6. **„Poskytovateľ NFP“** - poskytovateľ NFP v rámci Operačného programu Integrovaná infraštruktúra, t.j. Ministerstvo dopravy a výstavby Slovenskej republiky, v zastúpení Ministerstvo školstva, vedy, výskumu a športu Slovenskej republiky, na základe splnomocnenia Výskumná agentúra.
	7. **„Zmluva o NFP“** – zmluva o poskytnutí nenávratného finančného príspevku podpísaná medzi Hlavným partnerom konzorcia a Poskytovateľom NFP na základe schválenia Žiadosti o NFP v kombinácií s prílohou č. 5 Zmluvy o NFP – Partnerskou zmluvou medzi partnermi konzorcia. Podpísanie Zmluvy o NFP je nevyhnutným predpokladom pre čerpanie NFP.
	8. **„Oznámenie“** - Oznámenie o vyhlásení VO zverejnené vo Vestníku VO vedeného ÚVO (Úradom pre verejné obstarávanie), ako aj v Úradnom vestníku EÚ, vrátane zmien a doplnení, v zmysle Výzvy.
2. **Úvodné ustanovenia**
	1. Táto Zmluva sa uzatvára na základe výsledku verejného obstarávania zverejneného vo vestníku verejného obstarávania č. XXX, ktoré uskutočnil Objednávateľ ako verejný obstarávateľ za účelom realizácie zákazky označenej ako "**Poskytovanie služieb výskumno-vývojovej platformy**".
	2. Vedecko-výskumný projekt realizuje Objednávateľ s podporou EÚ – prijatím NFP z európskych štrukturálnych a investičných fondov (EŠIF).

Názov projektu: Inteligentné technológie pre zabezpečenie zdravotného personálu prvej línie a prevádzky zdravotných zariadení v čase šírenia ochorenia Covid-19

Kód ITMS2014+: 313011ATQ5

* 1. Ak táto Zmluva výslovne neurčuje inak, Poskytovateľ je povinný plniť akékoľvek svoje záväzky vyplývajúce z tejto Zmluvy aj v rozsahu Oznámenia, vrátane všetkých súťažných podkladov a príloh a za podmienok uvedených v jeho ponuke zo dňa DD.MM.YYYY, ktorú na základe Oznámenia predložil Objednávateľovi.
1. **Predmet Zmluvy**
	1. ***Poskytovanie služieb výskumno-vývojovej platformy***
		1. Poskytovateľ sa touto Zmluvou zaväzuje, že bude Objednávateľovi počas súvislého obdobia 21 mesiacov poskytovať služby výskumno-vývojovej platformy. Obdobie 21 mesiacov začína plynúť podpisom **Protokolu o predaní do používania** zmluvnými stranami v zmysle článku 4. Zmluvy.
		2. Poskytovateľ vyhlasuje, že poskytnutá platforma spĺňa všetky minimálne požiadavky podľa Špecifikácie tvoriacej Prílohu č. 1 Zmluvy.
		3. Poskytovateľ vyhlasuje, že poskytnutá platforma spĺňa všetky požiadavky špecifikované v rámci Oznámenia, vrátane všetkých jeho príloh.
		4. Touto Zmluvou sa Objednávateľ zaväzuje, že platformu prevezme do používania a za riadne poskytnutie platformy podľa podmienok uvedených v tejto Zmluve bude Poskytovateľovi riadne platiť dohodnutú odplatu podľa článku 8 tejto Zmluvy.
		5. Objednávateľ plne znáša riziko za výber platformy pre dosiahnutie zamýšľaného účelu, tým nie je dotknutá zodpovednosť Poskytovateľa v rozsahu jeho vyhlásenia uvedeného v bodoch 3.1.2. a 3.1.3. tejto Zmluvy.
		6. Poskytovateľ sa zaväzuje, že počas obdobia poskytnutia platformy bude zabezpečovať prevádzku platformy s garanciou expertov, ktorí spĺňajú všetky minimálne požiadavky, ktoré Objednávateľ stanovil v rámci Oznámenia, vrátane všetkých jeho príloh.
		7. Prevádzka platformy bude zabezpečená podľa podmienok definovaných v tejto Zmluve. Poskytovateľ sa zaväzuje, že počas celej doby poskytovania služieb bude platforma spĺňať všetky požiadavky definované v bodoch 3.1.2. a 3.1.3. tejto Zmluvy.
2. **Sprístupnenie platformy**
	1. Poskytovateľ sprístupní Objednávateľovi platformu v lehote do 30 dní od účinnosti tejto Zmluvy. Sprístupnenie bude realizované spôsobom, ktorý umožní Objednávateľovi okamžité používanie platformy v plnom rozsahu v zmysle tejto Zmluvy.
	2. Poskytovateľ pri sprístupnení platformy odovzdá Objednávateľovi všetky potrebné náležitosti potrebné pre používanie platformy, a to najmä:
* Funkčnú platformu;
* Informácie pre prístup k platforme a jej jednotlivým častiam, najmä:
* internetové adresy, na ktorých sú služby platformy dostupné;
* informácie o potrebných sieťových nastaveniach pre prihlásenie;
* Zoznam používateľských účtov pre prihlásenie a ich iniciálne heslá;
* Informácie o spôsoboch prepojenia platformy s informačno-technickou infraštruktúrou Objednávateľa
* Iné potrebné informácie a inštrukcie, ktoré sú nevyhnutné pre využívanie služieb platformy
	1. Riadne sprístupnenie platformy Poskytovateľom Objednávateľovi bude potvrdené podpísaním **Protokolu o predaní do používania** oboma zmluvnými stranami. Protokol bude podpísaný v momente, keď Poskytovateľ sprístupní platformu v zmysle bodov 4.1. a 4.2. tejto zmluvy a keď preukáže, že platforma spĺňa všetky požiadavky definované v bodoch 3.1.2 a 3.1.3 tejto Zmluvy.
	2. Objednávateľ nie je oprávnený bezdôvodne odoprieť potvrdenie Protokolu o predaní do používania. Ak Objednávateľ bezdôvodne odoprie potvrdiť písomný predávací protokol, má sa za to, že Objednávateľ splnenie povinností Poskytovateľa potvrdil.
	3. Všetky prístupové údaje, ktoré Poskytovateľ poskytne Objednávateľovi, sa považujú za dôverné informácie, ktoré je Objednávateľ povinný chrániť pred neoprávneným zverejnením alebo iným zneužitím.
1. **Majetkové práva a licencie**
	1. Poskytovateľ vyhlasuje, že je oprávnený poskytnúť platformu uvedenú v tejto Zmluve v zmysle platnej legislatívy. Zabezpečenie čiastkových majetkových práv alebo licencií, ak sú potrebné, alebo iné časti predmetu Zmluvy, je plne a výlučne v zodpovednosti Poskytovateľa.
	2. Poskytovateľ touto Zmluvou poskytuje Objednávateľovi súhlas na používanie platformy spôsobom, na ktorý je platforma určená a podľa podmienok uvedených v tejto Zmluve.
	3. Právo používať služby platformy je udelené v rozsahu, v akom bolo špecifikované v rámci Oznámenia, vrátane všetkých jeho príloh. Toto právo je udelené na dobu 21 mesiacov odo dňa podpisu Protokolu o predaní do používania.
	4. Právo na využívanie služieb platformy sa udeľuje ako výhradné. Pre vylúčenie pochybností zmluvné strany uvádzajú, že právo používania služieb platformy sa udeľuje na platformu ako celok, nie na jednotlivé komponenty – hardvérové a technické prvky, zdrojové a skompilované kódy, knižnice, technológie, nástroje a pod., z ktorých je platforma vytvorená. Prechod práva využívania služieb platformy pri zániku Objednávateľa na jeho právneho nástupcu nie je vylúčený.
2. **Prevádzkovanie platformy a odstraňovanie vád**
	1. Poskytovateľ sa zaväzuje prevádzkovať platformu počas využívania jej služieb Objednávateľom. V rámci prevádzky platformy bude poskytovateľ bezodplatne odstraňovať vady v službách platformy. Vada predstavuje akúkoľvek chybu v poskytovanej platforme.
	2. Vady budú klasifikované nasledovne:
3. Kritická vada – chyba, ktorá znemožňuje používanie základných nevyhnutných funkčností minimálne v jednej funkčnej oblasti platformy, takže v tejto funkčnej oblasti nie je možné realizovať pracovné úkony, operácie, spracovanie dát a pod. Za kritickú vadu je považovaný aj stav, keď sa v platforme paralelne (v tom istom čase) vyskytnú dve alebo viac chýb kategórie Vážna vada.
4. Vážna vada – chyba, ktorá síce neznemožňuje používanie základných nevyhnutných funkčností v žiadnej funkčnej oblasti, ale spôsobuje komplikácie a prekážky pri používaní platformy. Používaním nie je narušená integrita dát alebo výsledky spracovania, používanie služieb platformy je však sťažené a neefektívne.
5. Bežná vada – chyba, ktorá nemá vážne dopady na základné funkcionality a nespôsobuje vážne prekážky pri používaní platformy, používateľ je schopný používať služby a funkčnosť platformy napriek chybe. Chyba môže byť aj dôsledkom nekorektného postupu používateľa (na strane Objednávateľa).
	1. Preberanie uplatnenia vád na strane Poskytovateľa bude zabezpečené telefonickou formou a formou elektronickej komunikácie v režime 24x7, t.j. v čase od 00:00:00 do 23:59:59 hod. v dňoch pondelok až nedeľa. Reakčná doba Poskytovateľa pre potvrdenie prebratia nahlásenej vady na riešenie je 4 hodiny. Spôsob nahlasovania, telefonické a elektronické kontakty pre nahlásenie vady budú dohodnuté do 10 pracovných dní od podpisu Zmluvy, a to písomnou formou, alebo elektronickou formou, ktorá zabezpečí trvalé uchovanie dát.
	2. Vady budú odstránené v nasledovných servisných lehotách:
6. Kritická vada – obnova funkčnosti Softvéru do 8 hodín od nahlásenia vady, odstránenie vady do 2 dní od nahlásenia/uplatnenia vady;
7. Závažná vada – obnova chybnej funkčnosti do 24 hodín od nahlásenia vady, odstránenie vady do 5 dní od nahlásenia/uplatnenia vady;
8. Bežná vada – odstránenie vady do 10 dní od nahlásenia/uplatnenia vady.
	1. V odôvodnených prípadoch môžu Objednávateľ a Poskytovateľ dohodnúť predĺženie servisnej lehoty pre obnovu funkčnosti platformy a časového limitu pre odstránenie vady. Toto predĺženie musí byť zaznamenané písomnou formou alebo elektronickou formou, ktorá garantuje nemennosť zaznamenanej informácie.
	2. Za obnovu prevádzky sa môže považovať aj poskytnutie návodu ako používať platformu tak, aby takáto vada nemala vplyv na funkciu platformy, kým nebude vada odstránená.
	3. Pri nedodržaní servisných lehôt môže Objednávateľ voči Poskytovateľovi uplatniť zmluvnú pokutu vo výške:
9. 2 000 EUR za každý začatý deň omeškania pri nedodržaní lehoty na obnovu funkčnosti platformy pri kritickej vade.
10. 1 000 EUR za každý začatý deň omeškania pri nedodržaní lehoty na odstránenie chyby platformy pri kritickej vade.
11. 1 000 EUR za každý začatý deň omeškania pri nedodržaní lehoty na obnovu funkčnosti platformy pri závažnej vade.
12. 500 EUR za každý začatý deň omeškania pri nedodržaní lehoty na odstránenie chyby pri závažnej vade.
13. 250 EUR za každý začatý deň omeškania pri nedodržaní lehoty na odstránenie chyby pri bežnej vade.
	1. Uplatnením zmluvnej pokuty nie je žiadnym spôsobom obmedzené právo Objednávateľa na náhradu škody v zmysle tejto Zmluvy.
	2. Poskytovateľ sa počas trvania poskytovania služieb platformy v zmysle tejto Zmluvy zaväzuje bezodplatne vykonávať údržbu a aktualizáciu platformy a jej súčastí.
	3. Poskytovateľ nezodpovedá za nesplnenie povinnosti prevádzky platformy, pokiaľ je plnenie záväzku znemožnené alebo pozdržané vyššou mocou (ďalej len "Zásah vyššej moci"). Poskytovateľ je povinný vynaložiť primerané a rozumné úsilie na vyhnutie sa Zásahu vyššej moci, minimalizáciu jeho prípadných následkov a doby jeho trvania. Po skončení Zásahu vyššej moci je doba plnenia predĺžená o dobu trvania oneskorenia alebo nemožnosti plnenia zmluvného záväzku z dôvodu Zásahu vyššej moci.
	4. Predpokladom pre vylúčenie zodpovednosti za Zásah vyššej moci je splnenie podmienky, že Zásah vyššej moci nie je zavinený Poskytovateľom, a že Poskytovateľ písomne, alebo elektronickou formou garantujúcou nemennosť zaznamenanej informácie, informoval Objednávateľa o Zásahu vyššej moci v lehote podľa závažnosti narušenia prevádzky v súlade s klasifikáciou uvedenou v článku 6.4 tejto Zmluvy. Ak vzhľadom na povahu veci nie je možné použiť klasifikáciu uvedenú v článku 6.4 tejto Zmluvy, lehota pre Poskytovateľa na informovanie o zásahu vyššej moci je 5 pracovných dní od momentu, kedy k Zásahu vyššej moci došlo.
	5. Poskytovateľ sa zaväzuje, že prevádzkovanie platformy a odstraňovanie vád bude realizovať s garanciou expertov uvedených v Prílohe č. 3 tejto Zmluvy – Zoznam expertov.
	6. Poskytovateľ sa zaväzuje, že počas obdobia poskytovania služieb platformy budú tieto služby funkčné a dostupné používateľom Objednávateľa minimálne 99,5% času s vyhodnocovaním na mesačnej báze.
14. **Ďalšie povinnosti Poskytovateľa**
	1. Ak by Poskytovateľ zistil akékoľvek prekážky, ktoré by mu bránili v riadnom plnení záväzkov vyplývajúcich z tejto Zmluvy, je o tom povinný bezodkladne informovať Objednávateľa a zároveň mu navrhnúť vhodné možnosti riešenia takýchto prekážok.
	2. Poskytovateľ bude plniť všetky záväzky vyplývajúce z tejto Zmluvy na vlastné náklady a vlastné nebezpečenstvo.
	3. Predmet Zmluvy je spolufinancovaný z fondov EÚ, preto je predávajúci(Poskytovateľ) povinný strpieť výkon kontroly/auditu súvisiaceho s dodávaným tovarom, prácami a službami kedykoľvek počas platnosti a účinnosti zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

Oprávnené osoby na výkon kontroly/auditu sú najmä:

* 1. Ministerstvo dopravy a výstavby Slovenskej republiky a ním poverené osoby (auditné útvary);
	2. Ministerstvo školstva, vedy, výskumu a športu Slovenskej republiky a ním poverené osoby (auditné útvary);
	3. Najvyšší kontrolný úrad SR a ním poverené osoby,
	4. Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
	5. Splnomocnení zástupcovia Európskej Komisie a Európskeho dvora audítorov,
	6. Orgán zabezpečujúci ochranu finančných záujmov EÚ,
	7. Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

Zmluvné strany berú na vedomie a podpisom tejto Zmluvy potvrdzujú, že sú plne oboznámené so skutočnosťou, že predmet tejto Zmluvy je poskytovaný v súvislosti s implementáciou operačného programu Integrovaná infraštruktúra, programové obdobie 2014 – 2020.

* 1. Záväzok Poskytovateľa v bode 7.3 tohto článku vyššie trvá aj po zániku tejto Zmluvy akýmkoľvek spôsobom. Oprávnené osoby môžu vykonávať kontrolu/audit/overovanie u Poskytovateľa kedykoľvek od uzatvorenia tejto Zmluvy až do 31.12.2028. Uvedená doba sa môže predĺžiť, ak nastanú skutočnosti uvedené v článku 140 [Nariadenia EÚ č. 1303/2013](http://www.partnerskadohoda.gov.sk/data/files/83_nariadenie-ep-a-rady-eu-c-1303_2013.pdf) o čas trvania týchto skutočností.
	2. Ak by sa vyhlásenie Poskytovateľa uvedené v bode 5.1 tejto Zmluvy ukázalo ako nepravdivé, bude Poskytovateľ povinný nahradiť Objednávateľovi škodu, ktorá mu vznikne v príčinnej súvislosti s takýmto nepravdivým vyhlásením Poskytovateľa, v dôsledku prípadného neoprávneného používania služieb platformy.
	3. Poskytovateľ zodpovedá za škodu, ktorá by mohla vzniknúť v súvislosti s platformou alebo jej používaním maximálne do výšky celkovej odplaty za celé obdobie poskytovania služieb platformy podľa bodu 8.1. tejto Zmluvy.
1. **Odplata a platobné podmienky**
	1. Za riadne poskytovanie služieb platformy (podľa bodu 3.1. tejto Zmluvy), vrátane splnenia súvisiacich záväzkov vyplývajúcich z tejto Zmluvy, zaplatí Objednávateľ za každý mesiac poskytovania služieb platformy Poskytovateľovi odplatu vo výške .................................... EUR bez DPH (t.j. ....................................EUR vrátane DPH v sadzbe 20%). Celková výška odplaty za obdobie 21 mesiacov bude najviac .................................... EUR bez DPH (t.j. ....................................EUR vrátane DPH v sadzbe 20%).
	2. Objednávateľ bude odplatu uvedenú v bode 8.1 platiť v pravidelných platbách na trojmesačnej báze vopred, to znamená, že objednávateľ zaplatí cenu za tri mesiace používania platformy na začiatku obdobia troch mesiacov, ku ktorému sa platba viaže.
	3. Na zaplatenie odplaty podľa bodov 8.1 a 8.2 tejto Zmluvy vystaví Poskytovateľ Objednávateľovi faktúru s lehotou splatnosti 60 dní. Faktúru za prvé trojmesačné obdobie Poskytovateľ vystaví do 10 pracovných dní od podpisu Protokolu o prevzatí do používania. Faktúru za ostatné trojmesačné obdobia vystaví Poskytovateľ do prvého dňa(vrátane) trojmesačného obdobia, ku ktorému sa faktúra vzťahuje, najskôr však 15 pracovných dní pred začatím tohto obdobia.
	4. Ak by faktúra nespĺňala požiadavky vyplývajúce z tejto Zmluvy, alebo by bola v rozpore so všeobecne záväznými právnymi predpismi, Objednávateľ bude oprávnený vrátiť faktúru s tým, že lehota splatnosti vrátenej faktúry začne plynúť až odo dňa doručenia opravenej faktúry Objednávateľovi.
	5. Každá faktúra musí obsahovať okrem náležitostí faktúry, ako daňového dokladu v zmysle príslušných právnych predpisov, ako aj nasledovné údaje:
2. označenie Objednávateľa vrátane sídla, IČO, DIČ;
3. obchodné meno Poskytovateľa, sídlo, IČO, DIČ a IČ DPH, ak je Poskytovateľ platcom DPH;
4. názov a číslo tejto Zmluvy;
5. názov projektu: „Inteligentné technológie pre zabezpečenie zdravotného personálu prvej línie a prevádzky zdravotných zariadení v čase šírenia ochorenia Covid-19” (podľa bodu 2.2. tejto Zmluvy);
6. ITMS kód projektu: Kód ITMS2014+: 313011ATQ5;
7. poradové číslo faktúry;
8. deň vystavenia a lehota splatnosti faktúry v zmysle tejto Zmluvy;
9. dátum dodania služby/zdaniteľného plnenia;
10. označenie peňažného ústavu a číslo účtu, na ktorý sa má platiť fakturovaná suma;
11. pečiatku a podpis oprávnenej osoby Poskytovateľa;
	1. Objednávateľ zaplatí fakturovanú sumu bezhotovostným prevodom na bankový účet Poskytovateľa uvedený vo faktúre. Ak by vo faktúre nebol uvedený bankový účet Poskytovateľa, Objednávateľ prevod uskutoční na bankový účet Poskytovateľa uvedený v záhlaví tejto Zmluvy.
	2. Odplata dohodnutá v bodoch 8.1. tejto Zmluvy je úplná a konečná, pričom okrem nej nebude mať Poskytovateľ voči Objednávateľovi nárok na žiadne ďalšie plnenie alebo na náhradu akýchkoľvek vzniknutých nákladov alebo záväzkov. Odplata je konečná bez ohľadu na náklady, terajšie alebo budúce, ktoré Poskytovateľ má, bude mať alebo môže v budúcnosti mať, v súvislosti so zabezpečením dodávky predmetu Zmluvy, vrátane všetkých licenčných poplatkov a prípadných sankcií za porušenie licenčných práv alebo iných práv duševného vlastníctva tretích osôb.
12. **Trvanie zmluvy**
	1. Táto Zmluva sa uzatvára na dobu určitú, a to do uplynutia 21 mesiacov odo dňa podpísania Protokolu o prevzatí do používania.
	2. Túto Zmluvu je možné kedykoľvek predčasne skončiť písomnou dohodou zmluvných strán, písomná dohoda musí obsahovať aj vysporiadanie všetkých vzájomných práv, povinností a záväzkov zmluvných strán, ktoré vznikli počas trvania tejto Zmluvy alebo v súvislosti s ňou.
	3. Objednávateľ je oprávnený odstúpiť od tejto Zmluvy v ktoromkoľvek z nasledovných prípadov:
13. Ak poskytovaná platforma a všetky jeho súčasti, nebude spĺňať požiadavky uvedené v bodoch 3 a 4 tejto Zmluvy a poskytovateľ nezabezpečí nápravu do 5 pracovných dní od oznámenia tejto skutočnosti Objednávateľom. V tomto prípade má Objednávateľ voči Poskytovateľovi nárok na zmluvnú pokutu vo výške 10% celkového plnenia zmluvy za obdobie 21 mesiacov uvedeného v bode 8.1 tejto Zmluvy, splatnú na základe výzvy Objednávateľa do 10 pracovných dní od doručenia tejto výzvy, pričom uplatnenie zmluvnej pokuty nemá vplyv na iné nároky Objednávateľa na základe tejto Zmluvy. Uplatnenie zmluvnej pokuty nemá vplyv na nárok Objednávateľa na úhradu škody.
14. Ak sa vyhlásenie Poskytovateľa uvedené v bode 5.1. tejto Zmluvy ukáže ako nepravdivé. V tomto prípade má Objednávateľ voči Poskytovateľovi nárok na zmluvnú pokutu vo výške 10% celkového plnenia zmluvy za obdobie 21 mesiacov uvedeného v bode 8.1 tejto Zmluvy, splatnú na základe výzvy Objednávateľa do 10 pracovných dní od doručenia tejto výzvy, pričom uplatnenie zmluvnej pokuty nemá vplyv na iné nároky Objednávateľa na základe tejto Zmluvy. Uplatnenie zmluvnej pokuty nemá vplyv na nárok Objednávateľa na úhradu škody.
15. ak poskytovanie služieb nebude v súlade s požiadavkami uvedenými v článku 6 tejto Zmluvy;
16. ak Poskytovateľ bude dlhšie ako 30 dní v omeškaní so splnením ktoréhokoľvek ďalšieho záväzku vyplývajúceho z tejto Zmluvy napriek písomnej výzve Objednávateľa; V tomto prípade má Objednávateľ voči Poskytovateľovi nárok na zmluvnú pokutu vo výške 10% celkového plnenia zmluvy za obdobie 21 mesiacov uvedeného v bode 8.1 tejto Zmluvy, splatnú na základe výzvy Objednávateľa do 10 pracovných dní od doručenia tejto výzvy, pričom uplatnenie zmluvnej pokuty nemá vplyv na iné nároky Objednávateľa na základe tejto Zmluvy. Uplatnenie zmluvnej pokuty nemá vplyv na nárok Objednávateľa na úhradu škody.
	1. Oznámenie o odstúpení od Zmluvy musí byť urobené písomne a jeho účinky nastávajú dňom jeho doručenia Poskytovateľovi.
	2. Poskytovateľ je oprávnený odstúpiť od tejto Zmluvy v prípade, ak bude Objednávateľ dlhšie ako 30 dní v omeškaní so splnením povinnosti zaplatiť odplatu podľa článku 9 tejto Zmluvy a zároveň ak ho Poskytovateľ na toto omeškanie písomne upozornil s poskytnutím primeranej dodatočnej lehoty na plnenie.
	3. Objednávateľ má právo vypovedať Zmluvy aj na základe vlastného rozhodnutia bez nutnosti súhlasu Poskytovateľa. Vypovedanie Zmluvy v súlade s týmto bodom oznámi Objednávateľ Poskytovateľovi písomne. Platnosť Zmluvy v tomto prípade skončí uplynutím 60 kalendárnych dní nasledujúcich po dni, v ktorom bolo Poskytovateľovi doručené oznámenie Objednávateľa o vypovedaní Zmluvy na základe tohto bodu Zmluvy.
	4. V prípade vypovedania Zmluvy na základe bodu 9.6 tejto Zmluvy má Objednávateľ nárok na vrátenie úhrady za obdobie, ktoré už bolo uhradené a presahuje dátum ukončenia zmluvy podľa bodu 9.6. Finančná čiastka na vrátenie bude vypočítaná nasledovne:
		1. Suma uhradená za predmetné trojmesačné obdobie v súlade s bodom 8.2 tejto Zmluvy bude vydelená počtom kalendárnych dní v predmetnom trojmesačnom období a vynásobená počtom kalendárnych dní predmetného trojmesačného obdobia, ktoré nasledujú po dátume ukončenia zmluvy na základe bodu 9.6 Zmluvy.
		2. Výsledok bude zaokrúhlený matematicky na dve desatinné miesta.

Úhradu Poskytovateľ vráti na účet Objednávateľa na základe písomnej výzvy vystavenej

Objednávateľom.

* 1. V prípade vypovedania Zmluvy na základe bodu 9.6 v prípade, že Poskytovateľ vystavil Objednávateľovi faktúru, ktorá ešte nebola uhradená a zahŕňa obdobie po skončení platnosti Zmluvy na základe bodu 9.6., Objednávateľ nebude uhrádzať platbu za obdobie, ktoré presahuje koniec platnosti Zmluvy na základe bodu 9.6. Na základe oznámenia vypovedaní zmluvy podľa článku 9.6. Zmluvy Poskytovateľ vystaví Objednávateľovi dobropis k neuhradenej faktúre na obdobie zahrnuté vo faktúre, ktoré presahuje platnosť Zmluvy. Výška dobropisu sa vypočíta nasledovne:
		1. Suma uhradená za predmetné trojmesačné obdobie v súlade s bodom 8.2 tejto Zmluvy bude vydelená počtom kalendárnych dní v predmetnom trojmesačnom období a vynásobená počtom kalendárnych dní predmetného trojmesačného obdobia, ktoré nasledujú po dátume ukončenia zmluvy na základe bodu 9.6. Zmluvy.
		2. Výsledok bude zaokrúhlený matematicky na dve desatinné miesta.

Objednávateľ uhradí Poskytovateľovi len sumu po zohľadnení dobropisu, pričom v tomto prípade sa za dátum splatnosti pôvodnej faktúry bude považovať dátum splatnosti dobropisu.

* 1. Zákonné dôvody na odstúpenie od Zmluvy ktoroukoľvek zo zmluvných strán nie sú dotknuté.
	2. Ďalšie nároky zmluvných strán, ktoré vznikli počas trvania tejto Zmluvy, nie sú dotknuté zánikom tejto Zmluvy.
1. **Dôverné informácie**
	1. Ak si zmluvné strany navzájom poskytli alebo poskytnú informácie označené ako dôverné, nesmie zmluvná strana, ktorej sa tieto informácie poskytli, prezradiť ich tretej osobe a ani ich použiť v rozpore s ich účelom pre svoje vlastné potreby. Dôverné informácie nemôžu byť sprístupnené, či už úplne alebo čiastočne, tretej osobe bez výslovného predchádzajúceho písomného súhlasu druhej zmluvnej strany, ak z tejto Zmluvy nevyplýva inak. Za dôverné informácie sa na účely tejto Zmluvy pokladajú aj všetky informácie, údaje alebo iné skutočnosti, o ktorých sa zmluvná strana dozvedela na základe a/alebo v spojení s touto Zmluvou (ďalej len „**Dôverné informácie**“).
	2. Uvedené obmedzenia sa nevzťahujú na poskytnutie dôverných informácií zodpovedným osobám zo strany Poskytovateľa NFP z EŠIF.
	3. Uvedené obmedzenia sa tiež nevzťahujú na povinné zverejnenie tejto Zmluvy v profile VO/O, na webovom sídle Objednávateľa v zmysle zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení („Zákon o verejnom obstarávaní“) a v Centrálnom registri zmlúv v zmysle § 47a Občianskeho zákonníka.
	4. Uvedené obmedzenia sa ďalej nevzťahujú na poradcov zmluvnej strany (napr. audítorov, právnikov, a pod.), za predpokladu, že uvedení poradcovia budú viazaní povinnosťou mlčanlivosti prinajmenšom v rozsahu uvedenom v tomto článku. Rovnako zmluvné strany berú na vedomie, že porušením ustanovení tohto článku nie je prípad poskytnutia dôvernej informácie na požiadanie orgánu verejnej moci alebo iného štátneho orgánu, a prípad, kedy je poskytnutie dôvernej informácie strane uložené všeobecne záväzným právnym predpisom.
	5. Poskytovateľ sa zaväzuje oboznámiť a následne zabezpečiť od svojich zamestnancov realizujúcich predmet plnenia Zmluvy dodržiavanie:
2. povinnosti ochrany osobných údajov a záväzku mlčanlivosti o údajoch, s ktorými počas výkonu prác pre Objednávateľa prišli do styku, a to aj po ukončení pracovného pomeru.
3. povinnosti zachovávať mlčanlivosť o osobných údajoch, s ktorými počas výkonu prác pre Objednávateľa prišli do styku, ako aj zákazu ich využitia pre osobnú potrebu, zverejnenie, poskytnutie a sprístupnenie s výnimkou ich poskytnutia orgánom činným v trestnom konaní a vo vzťahu k Úradu na ochranu osobných údajov SR pri plnení jeho úloh.
	1. Úprava spracovania osobných údajov je uvedená v prílohe č. 5 tejto Zmluvy.
	2. Povinnosť mlčanlivosti trvá bez ohľadu na ukončenie účinnosti alebo platnosti tejto Zmluvy.
	3. Povinnosť mlčanlivosti sa neaplikuje v prípade, ak zmluvná strana zodpovedne preukáže, že:
4. je povinná predmetnú Dôvernú informáciu sprístupniť a/alebo zverejniť na základe zákona alebo
5. Dôverná informácia sa stala všeobecne známa.
	1. Každá zmluvná strana je povinná upovedomiť druhú stranu o porušení povinnosti mlčanlivosti bez zbytočného odkladu po tom, ako sa o takomto porušení dozvie.
6. **Subdodávky**
	1. V prípade, ak Poskytovateľ zabezpečuje časť plnenia predmetu Zmluvy prostredníctvom svojich subdodávateľov, zodpovedá za riadne plnenie predmetu Zmluvy tak, akoby ho zabezpečil v celom rozsahu sám. Poskytovateľ je oprávnený dodať, inštalovať, uviesť do bezporuchovej prevádzky a fakturovať len tie časti tovaru, ku ktorým nadobudol vlastnícke právo. Poskytovateľ je oprávnený zabezpečovať časť plnenia prostredníctvom len tých subdodávateľov, ktorí boli schválení Objednávateľom a sú uvedení v zozname známych subdodávateľov, ktorý tvorí Prílohu č. 4 tejto Zmluvy.
	2. Objednávateľ za subdodávateľa považuje osobu podľa § 2 ods. 5 písm. e) Zákona o verejnom obstarávaní a osobu podľa § 2 ods. 1 písm. a) bod 7 zákona č. 315/2016 Z.z o registri partnerov verejného sektora. Objednávateľ  vyžaduje od subdodávateľov, aby najneskôr v čase oznámenia preukázali oprávnenosť realizovať dané plnenie predmetu Zmluvy.
	3. Poskytovateľ je povinný najneskôr v momente podpisu Zmluvy predložiť Objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov: (i) identifikačných údajov subdodávateľov v rozsahu obchodné meno – sídlo – IČO – kontaktná osoba, (ii) identifikácie plnenia, ktoré bude realizovať subdodávateľ, (iii) doklady preukazujúce oprávnenie subdodávateľa vykonávať dané plnenie, (iv) dokladov preukazujúcich splnenie podmienok ustanovených touto Zmluvou pre osobu subdodávateľa, ak také sú, (v) záväzné vyhlásenie Poskytovateľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z.z. o registri partnerov verejného sektora a o zmene a doplnení niektorých zákonov v znení neskorších predpisov „Zákon o registri partnerov verejného sektora“).
	4. Poskytovateľ je povinný doručiť uvedené informácie / zoznam oprávnenej osobe Objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba Objednávateľa na základe Poskytovateľom predložených informácií / dokladov.
	5. V prípade, ak dôjde počas plnenia Zmluvy k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je Poskytovateľ povinný predložiť oprávnenej osobe Objednávateľa do desiatich (10) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.
7. **Záverečné ustanovenia**
	1. Táto Zmluva nadobúda platnosť okamihom jej podpísania obidvoma zmluvnými stranami.
	2. Zmluva nadobúda platnosť a účinnosť dňom podpísania zmluvnými stranami.
	3. Poskytovateľ vyhlasuje, že pri podpise tejto Zmluvy je, v zmysle §11 Zákona o verejnom obstarávaní a § 2 Zákona o registri partnerov verejného sektora, partnerom verejného sektora a je zapísaný v registri partnerov verejného sektora.
	4. Túto Zmluvu možno meniť alebo dopĺňať len po vzájomnej dohode zmluvných strán v písomnej forme.
	5. Vo veciach neupravených touto Zmluvou sa záväzkový vzťah medzi zmluvnými stranami spravuje ustanoveniami právneho poriadku Slovenskej republiky, predovšetkým Obchodným zákonníkom.
	6. Všetky spory vyplývajúce z tejto Zmluvy alebo s ňou súvisiace (vrátane sporov o mimozmluvných nárokoch) budú rozhodnuté v rozhodcovskom konaní podľa Rokovacieho poriadku Rozhodcovského súdu Slovenskej advokátskej komory. Počet rozhodcov je 1. Jazykom rozhodcovského konania je slovenčina. Rozhodcovská doložka sa riadi právom Slovenskej republiky. Ustanovením rozhodcu je poverené predsedníctvo Rozhodcovského súdu SAK.
	7. Ak by niektoré ustanovenia tejto Zmluvy boli neplatné, nie je tým dotknutá platnosť ostatných ustanovení. Namiesto neplatných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu tejto Zmluvy.
	8. Neoddeliteľnou súčasťou tejto Zmluvy je ponuka Poskytovateľa predložená Objednávateľovi v rámci Výzvy.
	9. Táto Zmluva je vyhotovená v troch rovnopisoch, dva pre Objednávateľa a jeden pre Poskytovateľa.
	10. Zmluvné strany vyhlasujú, že si túto Zmluvu prečítali, jej obsahu porozumeli, považujú ju za dostatočne jasnú, určitú a zrozumiteľnú, neuzatvárajú ju v tiesni a ani za nápadne nevýhodných podmienok, pričom na znak toho, že táto Zmluva zodpovedá ich skutočnej a slobodnej vôli, ju podpisujú.

Zoznam príloh Zmluvy:

1. Špecifikácia predmetu zákazky
2. Súhrnná cenová ponuka Poskytovateľa
3. Zoznam expertov
4. Zoznam subdodávateľov
5. Podmienky ochrany osobných údajov v zmysle GDPR

V Žiline dňa ................................ V..................... dňa ................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zástupca Objednávateľa: Meno zástupcu Poskytovateľa:

Funkcia: . Funkcia:

............................................ .............................

***Príloha č. 5 Zmluvy***

**Podmienky ochrany osobných údajov v zmysle GDPR**

**k Zmluve o poskytovaní služieb výskumno-vývojovej platformy**

(ďalej len „Podmienky OOÚ“)

**V zmysle:**

* **Nariadenia Európskeho parlamentu a Rady (EÚ)** **2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov** (ďalej aj len „Nariadenie EÚ“ alebo „GDPR“), ktorým sa ruší smernica 95/46/ES (všeobecné nariadenie o ochrane údajov). Platné od 25.5.2018 a účinné od 25.5.2018
* **Zákona č. 18/2018 Z. z. o ochrane osobných údajov a o zmene a doplnení niektorých zákonov** (ďalej len „Zákon OÚ“) - okrem §2, §5, druhej a tretej časti Zákona (podľa §3 ods. 2 „Pôsobnosť Zákona“). Účinný od 25.5.2018
* **Zmluvy o poskytovaní služieb výskumno-vývojovej platformy,** uzatvorenej medzi zmluvnými stranami dňa .................... (ďalej len „Zmluvy“).

(ďalej len „dodatok“)

1. **Identifikácia zmluvných strán v zmysle GDPR:**
2. **Obchodné meno Prevádzkovateľa: GLOBESY, s.r.o.**

Adresa: Framborská 58, 010 01 Žilina

IČO: 36407275

(ďalej len „Prevádzkovateľ“)

1. **Obchodné meno Sprostredkovateľa:**

 Sídlo:

 IČO:

 (ďalej len „Sprostredkovateľ“)

 (ďalej spoločne „Zmluvné strany“ alebo samostatne „Zmluvná strana“)

1. **Predmet Podmienok OOÚ**
	1. Predmetom týchto Podmienok OOÚ je zabezpečenie ochrany osobných údajov v zmysle Nariadenia EÚ a Zákona OÚ - špecifikovať práva a povinností zmluvných strán pri plnení ***Zmluvy o poskytovaní služieb výskumno-vývojovej platformy*** uzatvorenej medzi zmluvnými stranami dňa **......................** (ďalej len „Zmluvy“), pri ktorej dochádza k spracúvaniu osobných údajov Prevádzkovateľa Sprostredkovateľom.
2. **Pokyn na spracúvanie osobných údajov**
	1. Podliehajúc prípadným neskorším zmenám podľa bodu 3.2, Prevádzkovateľ týmto v zmysle článku 28 GDPR dáva Sprostredkovateľovi pokyn a poveruje ho, aby v mene a na účely plnenia Zmluvy spracúval osobné údaje v rozsahu podľa bodu 9. týchto Podmienok OOÚ.
	2. Prevádzkovateľ je oprávnený kedykoľvek po uzavretí Zmluvy svoj pokyn doplniť, upraviť, či inak zmeniť (či už čiastočne alebo v celosti, dočasne alebo natrvalo) formou jednostranného písomného oznámenia doručeného Sprostredkovateľovi, či už z dôvodu zmeny platnej legislatívy, zmeny alebo doplnenia Zmluvy, alebo z akéhokoľvek dôvodu na strane Prevádzkovateľa. Pre odstránenie akýchkoľvek pochybností, zmena Pokynu jednostranným písomným oznámením Prevádzkovateľa podľa predošlej vety nadobúda účinnosť najskôr v prvý pracovný deň nasledujúci po dni doručenia takéhoto oznámenia Sprostredkovateľovi (ak v oznámení Prevádzkovateľ neuvedie neskorší deň účinnosti).
	3. Sprostredkovateľ je oprávnený odchýliť sa od pokynov Prevádzkovateľa, len ak to vyžadujú právne predpisy, ktorými je Sprostredkovateľ viazaný. V takomto prípade Sprostredkovateľ vopred oznámi Prevádzkovateľovi odchýlenie sa od jeho pokynov s odôvodnením.
	4. Sprostredkovateľ sa zaväzuje, že bude spracúvať osobné údaje len na základe a v zmysle zdokumentovaných písomných pokynov Prevádzkovateľa. Sprostredkovateľ uchováva pokyny udelené Prevádzkovateľom. Sprostredkovateľ sa zaväzuje bezodkladne informovať Prevádzkovateľa, ak by podľa jeho názoru splnením pokynu Prevádzkovateľa došlo k porušeniu právnych predpisov týkajúcich sa ochrany osobných údajov.
3. **Názov informačného systému pre spracúvanie osobných údajov:**
	1. IS .........................................
4. **Účel spracúvania osobných údajov:**
	1. Sprostredkovateľ je oprávnený spracúvať osobné údaje dotknutých osôb v mene Prevádzkovateľa výlučne za účelom plnenia záväzkov vyplývajúcich zo Zmluvy, t.j. v zmysle bodu 3.1. Zmluvy („Poskytovanie služieb výskumno-vývojovej platformy“).
5. **Začiatok spracovateľských operácií:**
	1. Sprostredkovateľ je oprávnený spracúvať osobné údaje dotknutých osôb v mene Prevádzkovateľa odo dňa nadobudnutia účinnosti Zmluvy (podľa bodu 12.2. Zmluvy).
6. **Doba spracúvania osobných údajov:**
	1. Spracovateľské operácie je Sprostredkovateľ oprávnený vykonávať v mene Prevádzkovateľa po dobu trvania Zmluvy (podľa bodu 9. Zmluvy);
7. **Dotknuté osoby:**
	1. Zamestnanci, príp. bývalí zamestnanci, Prevádzkovateľa, ktorí majú/mali prístup do IS;
	2. Ďalšie fyzické osoby potenciálne zaznamenané na fotografiách a/alebo videách spracúvaných v IS;
8. **Rozsah spracúvaných osobných údajov:**
	1. Spracúvanie osobných údajov vykonáva Sprostredkovateľ v Prevádzkovateľovom mene najviac v rozsahu nevyhnutnom na riadne plnenie Zmluvy, t.j. Sprostredkovateľ spracúva osobné údaje najviac v rozsahu:
		1. **Bežných osobných údajov**
	2. Zamestnancov / bývalých zamestnancov Prevádzkovateľa:
* meno, priezvisko, prihlasovacie údaje, mailové aliasy, IP adresa, časové údaje o prihláseniach, údaje o poslednej zmene hesla,
	+ 1. **Údaje z osobitnej kategórie údajov podľa čl. 9 GDPR**
	1. Ďalších fyzických osôb:
* podobizeň fyzických osôb, t.j. vizuálne a audiovizuálne záznamy náhodných osôb a/alebo zamestnancov Prevádzkovateľa;

Spracúvanie tejto kategórie osôb je možné iba so súhlasom dotknutej osoby.

V prípade, že dôjde náhodne/nezámerne k zachyteniu podobizne fyzických osôb, ktoré sú identifikovateľné, a k ich uloženiu do IS bez poskytnutého súhlasu týchto fyzických osôb, Prevádzkovateľ tieto osobné údaje hneď pri ich prvom spracúvaní v IS nenávratne vymaže (pomocou SW nástrojov a aplikácií), najneskôr však do 7 pracovných dní od vytvorenia záznamu.

Poznámka:

Pri realizácii projektu „Inteligentné technológie pre zabezpečenie zdravotného personálu prvej línie a prevádzky zdravotných zariadení v čase šírenia ochorenia Covid-19“ uvedeného v bode 2.2. Zmluvy, môže dôjsť prostredníctvom využívaných UAV zariadení (vybavenými fotografickými a/alebo kamerovými komponentami) alebo iných kamerových systémov k zaznamenávaniu obrazovej podobizne fyzických osôb, t.j. k vytváraniu audiovizuálnych a vizuálnych záznamov osôb (fotografie a videá), ktoré môžu byť následne s ich súhlasom spracúvané v IS;

1. **Právny základ spracúvania osobných údajov**
	1. Spracúvanie osobných údajov dotknutých osôb je nevyhnutné pre plnenie Zmluvy,

t.j. zákonnosť spracúvania osobných údajov podľa čl. 6 písm. b) GDPR;

1. **Zoznam povolených spracovateľských operácií s osobnými údajmi**
	1. Spracúvanie osobných údajov Sprostredkovateľom v mene Prevádzkovateľa sa uskutočňuje v informačnom systéme Sprostredkovateľa, do ktorého má Prevádzkovateľ prístup prostredníctvom zabezpečeného externého prístupu, a do ktorého ukladá svoje osobné údaje a dáta.
	2. Sprostredkovateľ je oprávnený vykonávať spracovateľské operácie len na základe písomných pokynov Prevádzkovateľa a len pre adekvátne plnenie Zmluvy. Môže ísť najmä o prehliadanie, resp. zhliadnutie osobných údajov Prevádzkovateľa v rámci plnenia Zmluvy, príp. o iné nevyhnutné operácie s osobnými údajmi na základe požiadaviek Prevádzkovateľa pre adekvátne plnenie Zmluvy, ako napr. usporadúvanie, štruktúrovanie, prepracúvanie, kombinovanie, opravu, zmenu, preskupovanie, vymazanie.
	3. Iné než vyššie povolené spracovateľské operácie sú zakázané.
2. **Podmienky spracúvania osobných údajov**
	1. Podmienky spracúvania osobných údajov ustanovujú všeobecne záväzné právne predpisy Slovenskej republiky, nariadenia EÚ, Zmluva a tieto Podmienky OOÚ.
	2. Sprostredkovateľ je povinný :
		1. spracúvať osobné údaje len na účely poskytovania služieb v zmysle týchto Podmienok OOÚ a v súlade s GDPR a Zákonom OÚ; spracúvať osobné údaje, ktoré sú správne, kompletné a aktuálne, a svojim rozsahom a obsahom zodpovedajú určenému účelu a sú nevyhnutné pre jeho dosiahnutie;
		2. riadiť sa zásadami spracúvania osobných údajov podľa bodu 13. týchto Podmienok OOÚ;
		3. prijať primerané technické a organizačné opatrenia s cieľom zaistiť primeranú úroveň bezpečnosti so zreteľom na povahu, rozsah, kontext a účely spracúvania, ako aj na riziká s rôznou pravdepodobnosťou a závažnosťou pre práva a slobody fyzických osôb (podľa čl. 32 GDPR).
		4. bezodkladne informovať Prevádzkovateľa o potrebe opravy alebo vymazania nesprávnych alebo neaktuálnych osobných údajov, o ktorých sa dozvie; naložiť s nesprávnymi a nekompletnými osobnými údajmi v súlade s GDPR;
		5. nevyužívať osobné údaje dotknutých osôb pre vlastnú potrebu, pre potreby vlastnej podnikateľskej činnosti a ani na účely reklamy, či marketingu;
		6. neposkytovať a nesprístupňovať osobné údaje bez predchádzajúceho písomného súhlasu Prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa týchto Podmienok OOÚ alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
	3. Sprostredkovateľ sa zaväzuje prijať všetky opatrenia podľa čl. 32 nariadenia GDPR, aby nemohlo dôjsť k neoprávnenému alebo náhodnému prístupu k osobným údajom, k ich zmene, sprístupneniu, zničeniu, či strate, neoprávneným prenosom, k ich inému neoprávnenému spracúvaniu, alebo inému zneužitiu. Sprostredkovateľ príjme opatrenia pre zaistenie toho, aby akákoľvek fyzická osoba, ktorá má prístup k osobným údajom, tieto spracúvala výlučne na základe pokynu Prevádzkovateľa.
	4. Pokiaľ bude Sprostredkovateľ spracúvať osobné údaje od viacerých prevádzkovateľov, je povinný zabezpečiť, že nedôjde k ich zlúčeniu alebo zámene. Tieto povinnosti sú pre Sprostredkovateľa záväzné aj po ukončení spracúvania osobných údajov podľa týchto Podmienok OOÚ a Zmluvy.
3. **Zásady spracúvania osobných údajov**
	1. Zásada zákonnosti, spravodlivosti a transparentnosti:

Osobné údaje musia byť spracúvané zákonným spôsobom, spravodlivo a transparentne vo vzťahu k dotknutej osobe.

* 1. Zásada obmedzenia účelu:

Osobné údaje musia byť získané na konkrétne určené, výslovne uvedené a legitímne oprávnené účely a nesmú sa ďalej spracúvať spôsobom, ktorý nie je zlučiteľný s týmito účelmi.

* 1. Zásada minimalizácie:

Osobné údaje musia byť primerané, relevantné a obmedzené na rozsah, ktorý je nevyhnutný na účely, ktoré sa spracúvajú.

* 1. Zásada správnosti:

Osobné údaje musia byť správne a podľa potreby aktualizované.

* 1. Zásada minimalizácie uchovávania:

Osobné údaje musia byť uchovávané vo forme, ktorá umožňuje identifikáciu dotknutých osôb najviac dovtedy, kým je to potrebné na účely, na ktoré sa osobné údaje spracúvajú. Osobné údaje sa môžu uchovávať dlhšie, pokiaľ sa budú spracúvať výlučne na účely archivácie vo verejnom záujme, na účely vedeckého alebo historického výskumu, či na štatistické účely na základe osobitného predpisu.

* 1. Zásada integrity a dôvernosti:

Osobné údaje musia byť spracúvané spôsobom, ktorý prostredníctvom primeraných technickým a organizačných opatrení zaručuje primeranú bezpečnosť osobných údajov, vrátane ochrany pred:

* neoprávneným alebo nezákonným spracúvaním osobných údajov
* náhodnou stratou osobných údajov
* výmazom, zničením osobných údajov
* poškodením osobných údajov
	1. Zásada zodpovednosti:

Sprostredkovateľ je povinný dodržiavať Zásady spracúvania osobných údajov a toto dodržiavanie na požiadanie Prevádzkovateľovi preukázať.

1. **Mlčanlivosť a poskytnutie údajov tretím osobám**
	1. Sprostredkovateľ je povinný zachovávať mlčanlivosť a zabezpečiť diskrétnosť pri akomkoľvek spracúvaní osobných údajov;
	2. Sprostredkovateľ je povinný poučiť svojich zamestnancov alebo iné osoby, ktoré prídu alebo môžu prísť do styku s osobnými údajmi Prevádzkovateľa (ďalej aj ako „oprávnené osoby“), o povinnosti zachovávať mlčanlivosť a dôvernosť osobných údajov. Sprostredkovateľ sa zaväzuje vyhotoviť o tomto poučení záznam, pričom uvedené poučenie môže byť nahradené školením oprávnených osôb.
	3. Sprostredkovateľ sa zaväzuje, že bez predchádzajúceho písomného súhlasu Prevádzkovateľa neposkytne, nesprístupní a nezverejní osobné údaje v žiadnej forme tretím osobám, s výnimkou poverených osôb, ktorými sú osoby v zamestnaneckom alebo obdobnom vzťahu k Sprostredkovateľovi, a ktoré sú v rámci výkonu svojej činnosti poverené konať úkony na dosiahnutie plnenia Zmluvy.
	4. Sprostredkovateľ môže sprístupniť osobné údaje Prevádzkovateľa ďalším osobám a/alebo verejným orgánom SR iba na základe všeobecne záväzného právneho predpisu SR / EÚ alebo priamo z písomného pokynu Prevádzkovateľa.
	5. Sprostredkovateľ zodpovedá za svojich zamestnancov, ktorí v rámci plnenia Zmluvy prichádzajú do styku s osobnými údajmi Prevádzkovateľa, aby konali v súlade s týmito Podmienkami OOÚ, nariadením GDPR a ďalšími právnymi predpismi SR a EÚ.
	6. Povinnosť mlčanlivosti trvá aj po skončení zmluvného vzťahu bez časového obmedzenia a Sprostredkovateľ je povinný dohliadať na plnenie uvedených povinností zo strany oprávnených osôb.
2. **Dohľad Prevádzkovateľa**
	1. Sprostredkovateľ sa zaväzuje kedykoľvek priebežne umožniť Prevádzkovateľovi výkon kontroly dodržiavania povinností a záväzkov vyplývajúcich Sprostredkovateľovi v súvislosti so spracúvaním osobných údajov na účely plnenia Zmluvy a/alebo právnych predpisov (najmä podľa GDPR) a poskytnúť pre tieto účely Prevádzkovateľovi všetku rozumne potrebnú súčinnosť. Sprostredkovateľ sa predovšetkým zaväzuje Prevádzkovateľovi (a ním povereným osobám) na požiadanie v primeranej lehote (nie však viac ako 14 dní od požiadania):
		1. sprístupniť akékoľvek priestory a zariadenia v alebo na ktorých prebieha alebo prebiehalo spracúvanie osobných údajov, ktoré je alebo bolo predmetom Zmluvy;
		2. predložiť úplný zoznam osôb, ktoré sa na takejto činnosti podieľajú alebo podieľali a preukázať ich riadne zaškolenie, príp. zazmluvnenie pre potreby súladu so Zmluvou;
		3. demonštrovať zavedenie a priebežnú funkčnosť technologických a iných opatrení (napr. vnútorné poriadkové a iné smernice) pre zabezpečenie bezpečnosti spracúvania osobných údajov;
		4. predložiť (v listinnej alebo elektronickej podobe) príslušné záznamy o spracovateľských operáciách a akékoľvek iné záznamy alebo dokumenty, ktoré Sprostredkovateľ je alebo bol podľa Právnych predpisov povinný v súvislosti so spracúvaním Osobných údajov vypracovať alebo viesť.
	2. Sprostredkovateľ sa zaväzuje poskytnúť Prevádzkovateľovi všetku súčinnosť v lehote a rozsahu uvedenom podľa bodu 15.1 aj pre účely zabezpečenia a preukázania plného súladu samotného Prevádzkovateľa s jeho vlastnými povinnosťami a záväzkami podľa Právnych predpisov (najmä podľa GDPR).
3. **Úkony voči dozornému orgánu a dotknutým osobám, súčinnosť**
	1. Sprostredkovateľ sa zaväzuje Prevádzkovateľa písomne informovať o akomkoľvek:
		1. dotaze alebo žiadosti zo strany verejného orgánu alebo fyzickej osoby,
		2. bezpečnostnom incidente alebo úniku osobných údajov,
		3. porušení právneho predpisu alebo inej významnej nepredpokladanej udalosti,
		4. inom porušení ochrany osobných údajov,

ktoré nastali v súvislosti so spracúvaním osobných údajov Sprostredkovateľom, a to zakaždým bezodkladne po zistení takejto skutočnosti a uviesť v každom takomto písomnom oznámení všetky informácie, ktoré sú potrebné pre riadny opis príslušnej udalosti a dôsledné zváženie jej dopadov na práva dotknutých osôb, príslušné dotknuté osoby, Sprostredkovateľa, Prevádzkovateľa a/alebo inú osobu (ak je relevantné), opatrenia prijaté na odstránenie alebo zmiernenie následkov porušenia ochrany.

* 1. Sprostredkovateľ je povinný v úvode každého písomného oznámenia podľa bodu 16.1.1 výrazným spôsobom uviesť, ak si oznamovaná udalosť vyžaduje od Prevádzkovateľa akúkoľvek formálnu reakciu voči inej osobe (napríklad zaslanie oznámenia dozornému orgánu alebo zaslanie oznámenia dotknutej osobe) a poskytnúť Prevádzkovateľovi všetku súčinnosť, ktorá môže byť rozumne potrebná pre včasné a riadne vyhotovenie a zaslanie takej reakcie danej tretej osobe.
	2. Sprostredkovateľ sa zaväzuje, berúc pritom do úvahy povahu spracúvania a informácie dostupné Sprostredkovateľovi, poskytnúť Prevádzkovateľovi súčinnosť, ktorá je potrebná na:
		1. zabezpečenie bezpečnosti spracúvania osobných údajov Prevádzkovateľom,
		2. oznámenie porušenia ochrany osobných údajov dozornému orgánu a dotknutým osobám a
		3. vypracovanie posúdenia vplyvu na ochranu osobných údajov a predchádzajúcu konzultáciu s dozorným orgánom.
	3. Prevádzkovateľ sa zaväzuje poskytnúť Sprostredkovateľovi súčinnosť nevyhnutne potrebnú na plnenie povinností Sprostredkovateľa podľa týchto Podmienok OOÚ a právnych predpisov súvisiacich s ochranou osobných údajov. V prípade, ak Sprostredkovateľ Prevádzkovateľa upozorní na spracúvanie neúplných či nesprávnych osobných údajov alebo na iné porušovanie nariadenia GDPR pri spracúvaní osobných údajov, je Prevádzkovateľ povinný bez zbytočného odkladu zabezpečiť nápravu.
	4. Prevádzkovateľ sa zaväzuje zabezpečiť, že dotknuté osoby budú v zmysle článku 13 odsek 1 nariadenia GDPR‚ priamo Prevádzkovateľom informované o tom, že ich osobné údaje budú poskytnuté Sprostredkovateľovi.
1. **Porušenie ochrany osobných údajov a sankcie**
	1. V prípade, ak príslušný Kontrolný orgán SR uloží Prevádzkovateľovi v dôsledku porušení povinností Sprostredkovateľa vyplývajúcich z týchto Podmienok OOÚ pokutu, alebo inú sankciu, Sprostredkovateľ je povinný nahradiť túto ujmu Prevádzkovateľovi v plnej výške a to do 30 dní odo dňa doručenia výzvy Prevádzkovateľa na jej náhradu.
	2. Rovnako je Sprostredkovateľ povinný nahradiť akúkoľvek inú škodu Prevádzkovateľovi, ktorá mu vznikla v dôsledku porušenia povinnosti Sprostredkovateľa podľa týchto Podmienok OOÚ.
	3. V prípade, že porušenie povinností nastane na strane Prevádzkovateľa a Sprostredkovateľ bude povinný znášať akékoľvek sankcie (napr. pokuty uložené príslušnými verejnými orgánmi) alebo nároky tretích osôb (napr. žaloba dotknutej osoby z dôvodu neoprávneného nakladania s jej osobnými údajmi), je Prevádzkovateľ povinný nahradiť Sprostredkovateľovi všetku škodu a akúkoľvek inú ujmu v plnej výške, ktorá mu v dôsledku toho vznikla, a to do 30 dní odo dňa doručenia výzvy Sprostredkovateľa na jej náhradu.
	4. Sprostredkovateľ je povinný odstrániť, resp. v maximálnej možnej miere minimalizovať následky porušenia ochrany osobných údajov bez zbytočného odkladu potom, čo sa o porušení dozvedel.
2. **Ďalší sprostredkovatelia (subdodávatelia):**
	1. Sprostredkovateľ na plnenie Zmluvy využíva/ nevyužíva[[1]](#footnote-1) ďalšieho sprostredkovateľa.

(Zoznam ďalších sprostredkovateľov uvedený v prílohe č. 4 Zmluvy)

* 1. Sprostredkovateľ nezapojí ďalšieho sprostredkovateľa k plneniu Zmluvy a spracúvaniu osobných údajov Prevádzkovateľa bez jeho predchádzajúceho osobitného alebo všeobecného písomného povolenia, t.j. Sprostredkovateľ koná výlučne v súlade so všeobecnými povinnosťami Sprostredkovateľa podľa článku 28 GDPR.
	2. Ak Sprostredkovateľ zapojí do vykonávania osobitných spracovateľských činností v mene Prevádzkovateľa (na základe jeho povolenia) ďalšieho sprostredkovateľa, tomuto ďalšiemu sprostredkovateľovi v zmluve alebo inom právnom úkone uloží rovnaké povinnosti týkajúce sa ochrany osobných údajov, ako sú ustanovené v  týchto Podmienkach OOÚ, a to najmä poskytnutie dostatočných záruk na prijatie primeraných technických a organizačných opatrení tak, aby spracúvanie osobných údajov spĺňalo požiadavky vyplývajúce z GDPR a Zákona OÚ. Ak ďalší sprostredkovateľ poverený Sprostredkovateľom nesplní svoje povinnosti týkajúce sa ochrany osobných údajov, nesie zodpovednosť voči Prevádzkovateľovi Sprostredkovateľ.
1. **Prenos do tretej krajiny**
	1. Spracúvanie osobných údajov sa vykonáva len v rámci Európskeho hospodárskeho priestoru (EHP). Prenos osobných údajov do tretích krajín je zakázaný, resp. môže byť uskutočnený len s predchádzajúcim súhlasom a pokynom Prevádzkovateľa, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu;

1. **Ukončenie spracúvania Osobných údajov**
	1. Najneskôr do štrnástich (14) dní od ukončenia platnosti Zmluvy, je Sprostredkovateľ povinný všetky osobné údaje vrátiť Prevádzkovateľovi vo vhodnom formáte a vymazať akékoľvek ich kópie zo svojich systémov, s výnimkou:
		1. osobných údajov, ktorých ďalšie uchovávanie Sprostredkovateľovi ukladajú právne predpisy SR a EÚ (t.j. kópiu takých osobných údajov si je Sprostredkovateľ oprávnený ponechať pre účely zákonného uchovávania);
		2. ak Prevádzkovateľ do siedmeho dňa vyššie uvedenej štrnásťdňovej lehoty písomne neoznámi Sprostredkovateľovi, že na vrátení osobných údajov netrvá a v takom prípade Sprostredkovateľ vo vyššie uvedenej štrnásťdňovej lehote všetky osobné údaje okrem tých, na ktoré odkazuje predošlý bod (ktorých uchovávanie ukladajú právne predpisy SR a EÚ), vymaže.
	2. Sprostredkovateľ je povinný poskytnúť Prevádzkovateľovi na základe jeho požiadavky bezodkladne potvrdenie o výmaze osobných údajov.
	3. Sprostredkovateľ je tiež povinný vymazať akékoľvek iné osobné údaje dotknutých osôb bezodkladne po dosiahnutí účelu spracúvania osobných údajov; tým nie sú dotknuté ustanovenia všeobecne záväzných právnych predpisov ukladajúcich Sprostredkovateľovi povinnosti uchovávania týchto osobných údajov (napr. Zákon č. 431/2002 Z. z. o účtovníctve v znení neskorších predpisov, Zákon č. 395/2002 Z. z. o archívoch a registratúrach a o doplnení niektorých zákonov.)
2. **Vyhlásenia Zmluvných strán**
	1. Prevádzkovateľ pri výbere Sprostredkovateľa dbal na jeho odbornú, technickú, organizačnú a personálnu spôsobilosť a jeho schopnosť zaručiť bezpečnosť spracúvaných osobných údajov náležitými opatreniami.
	2. Prevádzkovateľ vyhlasuje, že osobné údaje o dotknutých osobách, ktoré poskytne a/alebo sprístupní Sprostredkovateľovi, či už v podobe elektronickej databázy alebo iným spôsobom, Prevádzkovateľ získal v súlade s nariadením GDPR ako aj inými príslušnými právnymi predpismi.
	3. Sprostredkovateľ vyhlasuje, že je schopný zabezpečiť ochranu osobných údajov prijatím primeraných technických a organizačných opatrení, aby spracúvanie osobných údajov spĺňalo požiadavky nariadenia GDPR a zabezpečovalo ochranu práv dotknutých osôb.
	4. Zmluvné strany sa zaväzujú uchovávať všetky podklady, dokumenty a/alebo akékoľvek iné materiály a nosiče údajov získané od druhej Zmluvnej strany za účelom plnenia Zmluvy, obsahujúce osobné údaje, na chránených miestach a zabezpečiť ich primeranú ochranu pred náhodným, ako aj nezákonným poškodením a zničením, náhodnou stratou, zmenou, nedovoleným prístupom a sprístupnením, ako aj pred akýmikoľvek neprístupnými formami spracúvania. Zmluvné strany sa tiež zaväzujú, že všetky a akékoľvek databázy, aplikácie a/alebo systémy, v ktorých sa spracúvajú osobné údaje zabezpečia tak, aby bola zaistená trvalá dôvernosť, integrita a dostupnosť osobných údajov. Na tento účel sa Zmluvné strany zaväzujú prijať primerané technické, organizačné a personálne opatrenia.
3. **Kontakt na Zodpovednú, príp. kontaktnú osobu pre ochranu osobných údajov v zmysle GDPR:**
	1. U Prevádzkovateľa: gdpr@globesy.sk
	2. U Sprostredkovateľa: ..................................................
4. **Záverečné ustanovenia**
	1. Porušenie ustanovení Týchto Podmienok OOÚ sa považuje za hrubé porušenie zmluvných povinností, čo môže byť dôvodom na odstúpenie od Zmluvy.
	2. Ukončením zmluvného vzťahu (podľa bodu 9. Zmluvy) nie je dotknutá povinnosť mlčanlivosti (podľa bodu 14. týchto Podmienok OOÚ) Sprostredkovateľa a oprávnených osôb.
	3. Zmluvné strany sa zaväzujú vyvinúť maximálne úsilie na odstránenie vzájomných sporov vzniknutých na základe týchto Podmienok OOÚ alebo v súvislosti s týmito Podmienkami OOÚ a na ich vyriešenie predovšetkým prostredníctvom rokovania a dohody.
	4. Znenie týchto Podmienok OOÚ možno meniť, upravovať, dopĺňať alebo inak pozmeňovať len na základe písomného dodatku k Zmluve, riadne podpísaného oboma zmluvnými stranami.
	5. Strany vyhlasujú, že si tieto Podmienky OOÚ dôsledne prečítali, že ich obsahu (aj v kontexte právnych predpisov vzťahujúcich sa na spracúvanie osobných údajov) rozumejú, a na znak súhlasu ich bez akýchkoľvek výhrad pri plnom vedomí podpisujú.

*V ................................., dňa ...................... V ................................., dňa ...................*

*Za Prevádzkovateľa: Za Sprostredkovateľa:*

*............................................................ ............................................................*

***............................. ........................***

1. Nehodiace sa prečiarknite [↑](#footnote-ref-1)